देहरादून। मौसम विभाग ने देशभर के 13 राज्यों में भारी बारिश का अलर्ट जारी किया है। मौसम विभाग के मुताबिक दिल्ली, उत्तर प्रदेश, उत्तराखंड सहित देश के 13 राज्यों में मूसलाधार बारिश हो सकती है। विभाग के इस अलर्ट को देखते हुए सरकार ने राष्ट्रीय आपदा प्रतिक्रिया बल (एनडीआरएफ) की 89 टीमों को हाई अलर्ट पर रखा गया है। एनडीआरएफ के अनुसार इन राज्यों में बारिश के दौरान बाढ़ आने की आशंका वाले इलाकों में 45 टीमों को तैनात किया गया है। ये टीम बाढ़ के दौरान किसी भी संभावित स्थिति से निपटने के लिए तैयार हैं। इनमें से सबे अधिक असम में 12 टीमें, बिहार में 7, गुजरात, जम्मू कश्मीर और उत्तराखंड में 4-4 तथा अरुणाचल प्रदेश एवं पश्चिम बंगाल में 3-3 टीमें भेजी गई हैं। दिल्ली और पंजाब में 2-2 एवं उत्तर प्रदेश, हिमाचल प्रदेश, सिक्किम और त्रिपुरा में 1-1 टीम भेजी गई है।